Kartografi

Kartografidari bahasa Yunani, chartis (peta) + graphein (tulis) ialah kajian dan amalan penyediaan peta geografi yang menggabungkan ilmu sains, estetika, dan teknik, berasaskan prasimpul bahawa alam sekeliling kita boleh dimodelkan dengan cara-cara yang menyalurkan maklumat ruang dengan berkesan.

Masalah-masalah utama kartografi:
 Penyuntingan peta: menetapkan agenda peta dan memilih ciri-ciri objek yang dipetakan. Ciri-ciri ini mungkin bersifat fizikal, seperti jalan raya atau daratan, ataupun abstrak seperti toponim atau sempadan politik.
 Unjuran peta: mewakili rupa bumi objek untuk dipetakan pada bahantara bermuka rata.
 Generalisasi: menghapuskan ciri-ciri objek pemetaan yang tidak relevan kepada tujuan peta, dan mengurangkan kerumitan ciri-ciri yang dipetakan.
 Reka bentuk peta: Mengaturkan unsur-unsur peta secara terperinci untuk menyampaikan mesejnya kepada penggunanya dengan berkesan sekali.

 Sejarah 

Peta yang mana paling awal di dunia masih belum dipastikan, kerana apa yang dimaksudkan sebagai "peta" tidak begitu jelas dan sesetengah artifak yang dipercayai sebagai peta mungkin lain bendanya. Sebuah lukisan tembok yang mungkin memetakan kota lama Çatalhöyük di Anatolia mungkin berasal dari akhir alaf ke-7 SM. "A Tale of two obsessed archeologists, one ancient city, and nagging doubts about whether science can ever hope to reveal the past" by Robert Kunzig. Discover Magazine, May 1999. "A bird’s eye view - of a leopard’s spots. The Çatalhöyük ‘map’ and the development of cartographic representation in prehistory" by Stephanie Meece. Anatolian Studies, 56:1-16, 2006. Peta-peta dunia purba yang lain termasuk lukisan dinding “Rumah Laksamana” Minos dari sekitar tahun 1600 SM, yang menunjukkan masyarakat pesisir pantai dari perspektif tidak langsung, dan sebuah peta ukiran kota suci Nippur di Babylonia yang diukir pada zaman Kassite (ke-14 ke-12 SM).http://www-oi.uchicago.edu/OI/PROJ/NIP/PUB93/NSC/NSCFIG7.html  
The Nippur Expedition 

Masyarakat Yunani dan Rom Purba pandai mencipta peta selewat-lewatnya sejak zaman Anaximander pada abad ke-6 SM. Pada abad ke-2 Masihi, Ptolemy menghasilkan karangan kartografinya iaitu GeographiaJ. L. Berggren, Alexander Jones; Ptolemy's Geography By Ptolemy, Princeton University Press, 2001 ISBN 0-691-09259-1 yang mengandungi peta dunia Ptolemy, iaitu dunia yang dikenali masyarakat Barat ketika itu (Ecumene). Seawal-awal tahun 700-an, para ilmuwan Arab berusaha menterjemah karya-karya ahli geografi Yunani ke dalam bahasa Arab. 

Di China, kesusasteraan geografi digiatkan sejak seawal abad ke-5 SM. Peta terlama dari China yang masih wujud berasal dari Negeri Qin pada abad ke-4 SM, ketika Zaman Negeri Berperang. Dalam buku Xin Yi Xiang Fa Yao yang diterbit oleh ilmuwan China Su Song pada tahun 1092, terdapat peta bintang dalam unjuran silinder sama jarak.Miyajima, Kazuhiko (1997). Projection Methods in Chinese, Korean and Japanese Star Maps from "Highlights of Astronomy" vol. 11B p. 714. Ed. J. Andersen. Norwell: Kluwer Academic Publishers.Needham, Volume 4, Part 3, 569. Walaupun kaedah pemetaan ini nampaknya sudah pun wujud di China sebelum tibanya buku tersebut di dunia, namun peta bintang Su Song ini terkenal sebagai peta bintang terlama yang masih wujud dalam bentuk cetakan.

Karya-karya katrografi terawal di India termasuklah lukisan berlegenda, seperti peta-peta tempat yang disebut dalam kisah epik India, misalnya Ramayana.Sircar 327 Tradisi kartografi India juga meliputi lokasi bintang kutub dan banyak lagi buruj yang berguna. Peta-peta ini mungkin digunakan sejak bermulanya Tahun Masihi untuk tujuan pengemudian di laut.Sircar 330

Mappa mundi ialah istilah am yang digunakan untuk menghuraikan peta-peta dunia yang berasal di Eropah pada Zaman Pertengahan. Terdapat lebih kurang 1,100 mappae mundi Zaman Pertengahan yang masih wujud sampai sekarang, 900 daripadanya didapati menggambarkan manuskrip dan selebihnya merupakan dokumen bebas (Woodward, p. 286).


Ahli grografi Arab Muhammad al-Idrisi menghasilkan atlas Tabula Rogeriana pada tahun 1154, dengan menerapkan pengetahuan mengenai benua Afrika, Lautan Hindi dan Timur Jauh yang dihimpunkan oleh para saudagar dan pengembara Arab beserta maklumat yang diwarisi dari para ahli geografi klasik untuk menghasilkan peta dunia yang paling tepat dari sewaktu hayat beliau sehingga tiga abad seterusnya.S. P. Scott (1904), History of the Moorish Empire, pp. 461-2.

Sewaktu Zaman Penjelajahan dari abad ke-15 hingga ke-17, para ahli kartografi Eropah menyalin peta-peta terawal (yang diwarisi sejak berabad-abad lalu) sambil melukis peta baru berasaskan pemerhatian dari para penjelajah dan teknik pemantauan terbaru. Penciptaan kompas magnetik, teleskop dan sekstan banyak membantu meningkatkan ketepatan peta. Pafa tahun 1492, seorang ahli kartografi berbangsa Jerman, Martin Behaim, menghasilkan glob Bumi terlama yang masih wujud.Globes and Terrain Models -- Geography and Maps: An Illustrated Guide, Library of Congress 

Johannes Werner memperhalusi dan memperkenalkan "unjuran peta Werner". Pada tahun 1507, Martin Waldseemüller menghasilkan sebiji glob dunia dan sehelai peta dunia dinding sebesar 12 panel (Universalis Cosmographia) yang memaparkan penggunaan nama "America" yang terawal. Ahli kartografi Portugis, Diego Ribero, ialah pengarang kepada planisfera terawal yang dikenali dengan senggatan Khatulistiwa (1527). Battista Agnese dari Itali pula menghasilkan sekurang-kurangnya 71 atlas peta laut dalam bentuk manuskrip.

Oleh sebab betapa payahnya menghasilkan peta dari segi fizikal, para pembuat peta sering menyalin bahan dari hasil kerja terawal tanpa memberi penghargaan kepada pelukis asalnya. Contohnya, salah satu peta lama Amerika Utara yang paling terkenal diberi jolokan "Beaver Map", terbitan Herman Moll pada tahun 1715, tetapi sebenarnya merupakan salinan bulat-bulat dari peta lukisan Nicolas de Fer pada tahun 1698. De Fer pun turut menyalin gambar-gambar yang asalnya dicetak dalam buku-buku terbitan Louis Hennepin dari tahun 1697, dan François Du Creux dari tahun 1664. Menjelang tahun 1700-an, para pembuat seni mula memberi penghargaan kepada pelukis asal dengan mencetakkan ungkapan "Berdasarkan [ahli kartografi asal]" pada karya-karya mereka."Map Imitation" in Detecting the Truth: Fakes, Forgeries and Trickery , a virtual museum exhibition at Library and Archives Canada

 Persatuan Kartografi Melaka 
Di Malaysia, terdapat beberapa buah persatuan atau pertubuhan (NGO) yang aktif dalam kajian berkaitan kartografi antaranya ialah Persatuan Kartografi Melaka (Melaka Cartography Association). Persatuan atau pertubuhan ini secara aktif membuat kajian berkaitan ilmu dan unsur kartografi yang meliputi peta-peta lama mahupun zaman moden dan juga maklumat dan analisis sejarah yang terkandung di dalam peta tersebut. Selain itu juga, persatuan juga secara aktif terlibat dalam pencarian dan ekpedisi menjejaki kawasan yang terkandung dan terpapar di dalam peta lama dalam usaha untuk mengkaji dan menerangkan sejarah yang terdapat di lokasi tersebut.   
Persatuan ini dipimpin oleh YBrs. Encik Shahrul Azzim Bin Abd Aziz (Dikenali juga sebagai Encik Kartografi) selaku pengerusi merangkap ketua penyelidik dan enam lagi ahli jawatankuasa tertinggi yang lain. Selain daripada itu, Persatuan Kartografi Melaka juga mempunyai beberapa orang penyelidik di bawah Kumpulan Penyelidik Kartografi Melaka yang terlibat secara langsung dalam penyelidikan berasaskan sejarah dan kartografi. Terdapat beberapa buah projek kajian  & jawatankuasa yang dijalankan oleh Persatuan Kartografi Melaka dalam mengangkat maklumat dan sejarah berasaskan elemen pemetaan antaranya ialah Projek Penyelidikan Kartografi Malaysia, Projek Penyelidikan Kartografi Muhammad al-Idrisi, Projek Penyelidikan Sejarah Kartografi Melaka, Jasin Historic, Malaysia Cartography Gallery Committee (MCGC) & Railway Cartographic Research Project (RailCREP).   

Persatuan Kartografi Melaka juga aktif dalam penglibatan dan kerjasama bersama agensi kerajaan, swasta dan juga pertubuhan bukan kerajaan (NGO) dalam usaha membincang dan merangka program berkaitan usaha pemeliharaan dan pemuliharaan sejarah berasaskan kartografi tanah air. Aktiviti eksplorasi dan penyelidikan yang dijalankan Encik Kartografi (Shahrul Azzim Abd Aziz) dan pasukan Persatuan Kartografi Melaka juga mendapat liputan media utama dalam dan luar negara antaranya ialah Siakap Keli, Vocket, Majoriti, Melaka Hari Ini, Newswav, hotfm.audio, Liputan6 (Program Berita Televisyen Indonesia) dan juga beberapa lagi media utama yang lain. Encik Kartografi juga pernah bersiaran di saluran Radio Televisyen Malaysia (RTM) di dalam rancangan Legasi Budaya. Pada episod tersebut, beliau telah berkongsi kajian dan penyelidikan sejarah berkaitan Bukit Cina di Melaka  terutama daripada aspek naskah kartografi lama. Halaman rasmi facebook Encik Kartografi juga mendapat kadar liputan yang luas sehingga mencecah puluhan juta pembaca sejak tahun 2021.     

Terdapat pelbagai eksplorasi dan penyelidikan yang berjaya dirungkai melalui naskah kartografi lama yang dilakukan oleh Encik Kartografi dan pasukan Kartografi Melaka antaranya ialah penjelajahan ke pulau tasik ladam di Sungai Kesang yang telah direkod dalam peta lama berusia lebih 100 tahun, merungkai catatan sejarah yang menceritakan tentang keagungan Kesultanan Melayu Melaka di dalam beberapa naskah kartografi lama yang dihasilkan pada awal abad ke-16 (Sebelum dan selepas kejatuhan), mengesan kewujudan lokasi penempatan, perbandaran dan perlombongan kuno di dalam negeri Melaka yang kini sudah hilang ditelan zaman seperti Cotot dan Sukamananti  (Wujud di dalam peta yang dihasilkan oleh Manuel Godinho de Eredia tahun 1602), mengenalpasti sungai utama di dalam negeri Melaka yang kini telah bertukar nama (Sungai Batang Tiga yang kini dinamakan sebagai Sungai Lereh), mengesan batu sempadan lama di sekitar negeri Melaka, Negeri Sembilan, Johor, Pulau Pinang dan Kedah, mengesan laluan dan binaan yang pernah menjadi sebahagian daripada fasiliti sistem kereta api lama di Semenanjung dan lain-lain aktiviti yang berteraskan pencarian sejarah melalui kartografi.          

 Etiquity Cartographic Research Centre (ECRC) 
Etiquity Cartographic Research Centre (ECRC) atau Pusat Penyelidikan Kartografi Etiquity ialah sebuah pusat penyelidikan kartografi swasta yang aktif di Malaysia yang memberi tumpuan kepada kajian naskah peta dan bahan kartografi bersejarah secara beretika dan sistematik. ECRC berperanan sebagai platform penyelidikan khusus untuk meneliti perincian kartografi daripada sudut sejarah, peristiwa, konteks geografi serta nilai warisan dengan penekanan terhadap dokumentasi ilmiah dan usaha pemuliharaan jangka panjang. Sebagai sebuah institusi penyelidikan profesional, ECRC menggabungkan kepakaran analisis kartografi, penyelidikan arkib, pendigitalan dan penerbitan ilmiah bagi menghasilkan pengetahuan yang sahih, telus dan dipercayai. Pendekatan ECRC berteraskan prinsip Ethics (Beretika), Transparency (Ketelusan) dan Integrity (Berintegriti), sejajar dengan keperluan tadbir urus penyelidikan moden serta tanggungjawab pemeliharaan warisan kartografi untuk generasi akan datang.  

Visi untuk dicapai adalah menjadi salah sebuah pusat penyelidikan kartografi terunggul di rantau ini yang diiktiraf sebagai rujukan utama dalam kajian peta bersejarah, dokumentasi kartografi dan pemuliharaan naskah warisan. Manakala misi ECRC adalah menyelidik, mendokumentasi dan mentafsir naskah kartografi secara beretika, telus dan berintegriti dengan menekankan perincian sejarah, konteks peristiwa serta usaha pemuliharaan warisan kartografi bagi manfaat akademik, institusi dan masyarakat umum. 

ECRC diketuai oleh YBrs. Shahrul Azzim Bin Abd Aziz (Encik Kartografi) selaku Ketua Pegawai Penyelidikan (Chief Research Officer) dan dianggotai oleh pasukan penyelidik yang terdiri daripada pelbagai latar belakang kepakaran. Manakala Penasihat Penyelidikan ECRC ialah YBrs. Dr. Mohd Rohaizat Bin Abdul Wahab yang merupakan seorang Ahli Arkeologi Berdaftar, Jabatan Warisan Negara. 

ECRC bersama Persatuan Kartografi Melaka kini menjalankan beberapa projek penyelidikan utama antaranya ialah kajian berkenaan Dusun Diraja Kesultanan Melayu Melaka atau dikenali sebagai Sarvaratos / Sarvarrallos yang dipercayai pernah wujud di sekitar lembangan Sungai Baru, pengesanan lokasi purba pedalaman Melaka seperti Svcamananti (Suka Menanti) & Cotot seperti yang terpapar di dalam naskah kartografi lama berusia lebih 400 tahun, penyelidikan berkaitan sejarah sistem pengangkutan kereta api tanah air yang melibatkan lokasi asal jajaran landasan lama dan juga stesen kereta api lama dan juga beberapa projek aktif berkaitan penyelidikan sejarah berasaskan kartografi. 

 Nota 

 Rujukan 

 Pautan luar 


Kategori:Cabang geografi
 Kartografi